Neuvoston 13 päivänä syyskuuta 1999 Euroopan yhteisöjen perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 38/1999 Euroopan parlamentin ja neuvoston päätöksen tekemiseksi yhteisön tullitoimintaa koskevan toimintaohjelman ("Tulli 2000") hyväksymisestä tehdyn päätöksen N:o 210/97/EY muuttamisesta ja neuvoston päätöksen 91/341/ETY kumoamisesta



Virallinen lehti nro C 317 , 04/11/1999 s. 0012 - 0018



Neuvoston 13 päivänä syyskuuta 1999 vahvistama YHTEINEN KANTA (EY) N:o 38/1999 Euroopan parlamentin ja neuvoston päätöksen N:o .../1999/EY tekemiseksi yhteisön tullitoimintaa koskevan toimintaohjelman ("Tulli 2000") hyväksymisestä tehdyn päätöksen N:o 210/97/EY muuttamisesta ja neuvoston päätöksen 91/341/ETY kumoamisesta (1999/C 317/02) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat seuraavaa: 1) Yhteisön tullitoimintaa koskevan toimintaohjelman hyväksymisestä ("Tulli 2000") 19 päivänä joulukuuta 1996 tehdyssä Euroopan parlamentin ja neuvoston päätöksessä N:o 210/97/EY(4) on määritetty yhteiset tavoitteet sisämarkkinoilla harjoitettavan yhteisön tullitoiminnan tehostamiseksi ja yhdenmukaistamiseksi. 2) Tietojärjestelmien käyttäminen yhteisön tasolla tullialalla on osoittanut, että automaattisen tietojenkäsittelyn avulla voidaan paremmin taata tullimenettelyjen moitteeton soveltaminen kaikkialla yhteisön tullialueella ja varmistaa yhteisön omien varojen suojaaminen sekä samalla minimoida hallinnolliset rasitteet. Kyseiset järjestelmät ovat osoittautuneet Euroopan unionin tullihallintojen yhteistyön keskeisiksi välineiksi. 3) Olisi luotava viestintä- ja tietojenvaihtojärjestelmiä ja taattava tullijärjestelmien tarpeiden edistäminen yhteistyön jatkamisen varmistamiseksi. 4) Euroopan unionissa suoritetaan vuosittain noin 18 miljoonaa passitusta, ja uuden tietokoneistetun passitusjärjestelmän kehittäminen vastaa 23:a prosenttia "Tulli 2000" -ohjelman kokonaistalousarviosta. Tämän ohjelman täytäntöönpanoa koskevassa kertomuksessa todetaan kuitenkin, että passitusjärjestelmän tietokoneistaminen on viivästynyt huomattavasti. 5) Korkeatasoinen ja koko yhteisössä vastaavanlainen koulutus takaa tämän ohjelman tavoitteiden toteuttamisen. Yhteisön tullitoiminnan tehokkuuden ja yhdenmukaisuuden lisäämiseen tähtäävien yhteisön pyrkimysten johdonmukaisuuden lujittamiseksi olisi "Tulli 2000" -ohjelman puitteissa kehitettävä jäsenvaltioiden tullihallintojen virkamiesten ammatillista koulutusta, joka on aloitettu neuvoston päätöksellä 91/341/ETY(5) perustetulla Matthaeus-ohjelmalla. 6) Jotta voidaan varmistaa yhteisön toiminnan yhtenäisyys autettaessa kansallisia hallintoja parantamaan tullitoimintaa sisämarkkinoilla, on toimintaa toteutettaessa tärkeää varmistaa yhdenmukainen lähestymistapa. 7) Paras tapa varmistaa tämä yhdenmukainen lähestymistapa on koota kaikki työmenetelmiä, tietokoneistamista ja tullihallintojen virkamiesten kouluttamista koskevat toimet yhteen säädökseen ja niille myönnettävä rahoitus yhteen budjettikohtaan. 8) Tämä yhtenäistetty lähestymistapa turvaa paitsi Euroopan parlamentille, neuvostolle ja komissiolle tarpeellisen talousarviota koskevan avoimuuden myös Euroopan koko tullipolitiikan avoimuuden. 9) Petosten torjunta ja alan moitteeton toiminta ovat ohjelman toteutuksessa etusijalla. 10) Keski- ja Itä-Euroopan hakijamaiden, Kyproksen ja Maltan olisi voitava osallistua ohjelmaan. 11) Euroopan unioni on ehdottanut, että Turkki voisi osallistua tapauskohtaisesti tiettyihin yhteisön ohjelmiin samoin edellytyksin, joita sovelletaan assosioituneihin Keski- ja Itä-Euroopan maihin. 12) Edellä mainituilta kolmansilta mailta saatavat tulot ovat varoja, jotka määritetään ennalta käytettäviksi kyseessä olevaan ohjelmaan, ja ne olisi kirjattava sellaisina vastaavaan menokohtaan. 13) Tässä päätöksessä vahvistetaan koko ohjelman keston ajaksi rahoituspuitteet, jotka ovat talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen(6) 33 kohdassa tarkoitettu ensisijainen ohje. 14) "Tulli 2000" -ohjelman soveltamista olisi jatkettava 31 päivään joulukuuta 2002, jotta tällä päätöksellä tehdyt muutokset voisivat vaikuttaa täysimääräisesti. 15) On tarpeen perustaa komitea, joka avustaa komissiota ohjelman hallinnossa ja jonka avulla voidaan päättää ohjelman soveltamista koskevista yksityiskohtaisista säännöistä. 16) Kaikkien komiteamenettelyn mukaisesti tehtyjen päätösten olisi oltava Euroopan parlamentille, tullihallinnoille ja taloudellisille toimijoille avoimia. 17) Talousarvion avoimuudelle olisi annettava tärkeä merkitys, OVAT TEHNEET TÄMÄN PÄÄTÖKSEN: 1 artikla Muutetaan päätös N:o 210/97/EY seuraavasti: 1. Muutetaan 1 artikla seuraavasti: a) Korvataan 2 kohta seuraavasti: "2. Toimintaohjelman nimenä on 'Tulli 2002', ja se toteutetaan 1 päivänä tammikuuta 1996 alkavana ja 31 päivänä joulukuuta 2002 päättyvänä aikana.". b) Lisätään kohta seuraavasti: "2 a. Komissio ja jäsenvaltiot määrittelevät yhdessä tullipolitiikkaa koskevan strategian tullipoliittisessa komiteassa, joka muodostuu komission ja jäsenvaltioiden tulliasioista vastaavista pääjohtajista tai heidän edustajistaan. Komissio tiedottaa säännöllisesti komitealle ohjelman toteuttamista koskevista toimenpiteistä.". 2. Kumotaan 3 artikla. 3. Muutetaan 8 artikla seuraavasti: a) Poistetaan 8 artiklan 2 kohdan 2 alakohdan toisesta luetelmakohdasta ilmaisu "vuoteen 1998 mennessä". b) Lisätään kohdat seuraavasti: "3. Yhteisön passitusjärjestelmän automatisoinnin, joka mainitaan 2 kohdan 2 alakohdan toisessa luetelmakohdassa, on oltava täysin toimiva 30 päivään kesäkuuta 2003 mennessä. Komissio ilmoittaa välittömästi Euroopan parlamentille ja neuvostolle, jos uuden tietokoneistetun passitusjärjestelmän (NCTS) asentamisen ja käyttöönoton yhteydessä ilmenee viivästyksiä. 4. Kaikkiin tämän ohjelman mukaisesti toteutettaviin toimiin sisällytetään petosten torjuntaa tukevia aineksia, jolleivät ne haittaa kyseisten toimien tehokasta toteuttamista.". 4. Korvataan 11 artiklassa ilmaisu "Edellä 3 artiklan mukaisesti" ilmaisulla "Jäljempänä 16 b artiklassa säädetyn menettelyn mukaisesti". 5. Lisätään 12 artiklaan kohta seuraavasti: "5. Komissio pyrkii yhdessä jäsenvaltioiden kanssa määrittämään suoritusperusteet, joiden avulla jäsenvaltiot voivat tehokkaammin valvoa tullien kantoa, sanotun kuitenkaan rajoittamatta Euroopan yhteisöjen yleiseen talousarvioon sovellettavan 21 päivänä joulukuuta 1977 annetun varainhoitoasetuksen(7) ja Euroopan yhteisöjen omista varoista 31 päivänä lokakuuta 1994 tehdyn neuvoston päätöksen 94/728/EY, Euratom(8) muuttamista." 6. Lisätään artikla seuraavasti: " 13 a artikla Viestintä- ja tietojenvaihtojärjestelmät, käsikirjat ja oppaat 1. Komissio ja jäsenvaltiot varmistavat tarpeellisiksi katsomiensa olemassa olevien viestintä- ja tietojenvaihtojärjestelmien, käsikirjojen ja oppaiden toimivuuden. Ne luovat tarpeellisiksi katsomiaan uusia viestintä- ja tietojenvaihtojärjestelmiä, käsikirjoja ja oppaita sekä huolehtivat niiden toimivuudesta. 2. Yhteisön vastuulla olevia viestintä- ja tietojenvaihtojärjestelmien osia ovat sellaiset näihin järjestelmiin kuuluvat yhteisön tietokannat, laitteistot, ohjelmistot ja verkkoyhteydet, joiden on oltava kaikille jäsenvaltioille yhteiset järjestelmien yhteenkytkettävyyden ja yhteentoimivuuden varmistamiseksi riippumatta siitä, onko ne asennettu komission (tai nimetyn alihankkijan) tiloihin vai jäsenvaltioiden (tai nimetyn alihankkijan) tiloihin. 3. Sellaisia viestintä- ja tietojenvaihtojärjestelmien osia, joista yhteisö ei vastaa, ovat näihin järjestelmiin kuuluvat kansalliset tietokannat, yhteisön vastuulla olevien osien ja muiden osien väliset verkkoyhteydet sekä ohjelmistot ja laitteistot, joita kukin jäsenvaltio pitää tarpeellisina voidakseen käyttää kyseisiä järjestelmiä täysimääräisesti koko hallinnossaan.". 7. Muutetaan 14 artikla seuraavasti: a) Poistetaan 1 kohdasta sanat: "päätöksen 91/341/ETY ja". b) Kumotaan 5 kohta. 8. Lisätään artikla seuraavasti: " 14 a artikla Virkamiesvaihdot ja seminaarit 1. Komissio ja jäsenvaltiot järjestävät virkamiesvaihtoja. Kussakin vaihdossa keskitytään ammatillisen toiminnan tiettyyn osa-alueeseen, ja kyseisten virkamiesten ja hallintojen on valmisteltava kukin vaihto riittävän hyvin ja esitettävä siitä jälkikäteen arvio. Jäsenvaltioiden on toteutettava tarvittavat toimenpiteet, jotta virkamiehet osallistuisivat tehokkaasti vastaanottavan hallinnon toimintaan. Tätä varten jäsenvaltiot antavat vaihtoon osallistuville virkamiehille luvan suorittaa heille annettaviin tehtäviin liittyvät toimet. Jäsenvaltioiden toimivaltaiset viranomaiset voivat olosuhteiden niin vaatiessa ja erityisesti kunkin jäsenvaltion oikeusjärjestyksen vaatimusten huomioon ottamiseksi rajoittaa lupaa. Vaihdon aikana virkamiehellä on tehtäviensä hoidossa sama yksityisoikeudellinen korvausvastuu kuin vastaanottavan valtion virkamiehillä. Vaihtoon osallistuvia virkamiehiä koskevat samat salassapitovelvollisuutta koskevat säännöt kuin vastaanottavan valtion virkamiehiä. 2. Komissio ja jäsenvaltiot järjestävät seminaareja, joihin osallistuu jäsenvaltioiden hallintojen ja komission virkamiehiä sekä tarvittaessa talouselämän ja korkeakoulujen edustajia.". 9. Lisätään artiklat seuraavasti: " 16 a artikla Hakijamaiden osallistuminen Ohjelmaan voivat yhteisön tullilainsäädännössä asetetuissa rajoissa osallistua sekä Keski- ja Itä-Euroopan hakijamaat Eurooppa-sopimusten määräysten mukaisesti, joilla vahvistetaan osallistumista koskevat yksityiskohtaiset säännöt ja edellytykset, että Kypros ja Malta. Ohjelmaan voi tulliliiton nojalla osallistua myös Turkki yhteisön tullilainsäädännössä asetetuissa rajoissa. Ohjelman yhteisrahoitukseen tarkoitettujen määrärahojen vuosittainen erittely julkaistaan Euroopan unionin talousarvion pääluokan III osan B liitteessä IV. 16 b artikla Komitea 1. Komissio huolehtii ohjelman täytäntöönpanosta. Tässä komissiota avustaa hallintokomitea, joka muodostuu jäsenvaltioiden edustajista ja jonka puheenjohtajana on komission edustaja. 2. Komission edustaja tekee komitealle ehdotuksen toteutettavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 205 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. 3. Jos Euroopan parlamentti ilmaisee perustellulla päätöslauselmalla, että hyväksyttäväksi aiottu ja 1 kohdassa mainitulle hallintokomitealle tehty ehdotus täytäntöönpanotoimenpiteiksi ylittää tässä säädöksessä säädetyn täytäntöönpanovallan, komissio tarkastelee ehdotusta uudelleen. Päätöslauselma huomioon ottaen ja käynnissä olevan menettelyn määräaikoja noudattaen komissio voi joko tehdä komitealle uuden ehdotuksen toimenpiteiksi, jatkaa menettelyä tai antaa Euroopan parlamentille ja neuvostolle perustamissopimukseen perustuvan ehdotuksen. Komissio ilmoittaa Euroopan parlamentille ja komitealle toimista, jotka se aikoo toteuttaa Euroopan parlamentin päätöslauselman johdosta, sekä menettelynsä perustelut. 4. Komissio päättää toimenpiteistä, joita sovelletaan välittömästi, tämän kuitenkaan rajoittamatta 3 kohdan soveltamista. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa komissio voi lykätä päättämiensä toimenpiteiden soveltamista kolmella kuukaudella ilmoituksen tekopäivästä. 5. Neuvosto voi määräenemmistöllä päättää asiasta toisin 4 kohdassa tarkoitetun määräajan kuluessa.". 10. Muutetaan 17 artikla seuraavasti: a) Korvataan 2 ja 3 kohta seuraavasti: "2. Jäsenvaltioiden on toimitettava komissiolle: - viimeistään 31 päivänä joulukuuta 2000 väliaikainen kertomus, ja - viimeistään 31 päivänä joulukuuta 2002 loppukertomus tämän ohjelman täytäntöönpanosta. 3. Komissio esittää Euroopan parlamentille ja neuvostolle: - viimeistään 30 päivänä kesäkuuta 2001 väliaikaisen kertomuksen tämän ohjelman täytäntöönpanosta, - viimeistään 30 päivänä kesäkuuta 2001 tämän ohjelman jatkamisen aiheellisuutta koskevan tiedonannon, johon liitetään tarvittaessa asianmukainen ehdotus, - viimeistään 30 päivänä kesäkuuta 2003 loppukertomuksen tämän ohjelman täytäntöönpanosta. Nämä kertomukset toimitetaan tiedoksi myös talous- ja sosiaalikomitealle.". b) Lisätään kohta seuraavasti: "4. Edellä 3 kohdassa tarkoitetussa tiedonannossa ja loppukertomuksessa arvioidaan kaikkea kussakin ohjelmaan perustuvassa toimessa saavutettua edistystä. Niihin liitetään selvitys, jossa arvioidaan tullihallintojen tietokonejärjestelmien vahvuuksia ja heikkouksia, jotka mahdollisesti vaikuttavat sisämarkkinoiden täytäntöönpanoon. Näissä liiteselvityksissä esitetään tarpeelliset ehdotukset, joiden avulla varmistetaan toimijoiden yhtäläinen kohtelu kaikkialla yhteisön tullialueella ja tietojen keruun käyttäminen yhteisön taloudellisten etujen tosiasialliseen suojaamiseen.". 11. Korvataan 18 artiklan 1 kohta seuraavasti: "1. Rahoituspuitteet tämän ohjelman täytäntöönpanolle 1 päivän tammikuuta 1996 ja 31 päivän joulukuuta 2002 välisenä aikana vahvistetaan 135 miljoonaksi euroksi liitteessä olevan yksityiskohtaisen erittelyn mukaisesti, sanotun kuitenkaan rajoittamatta toimia, joiden rahoituksesta säädetään muiden yhteisön ohjelmien yhteydessä. Vuotuiset määrärahat hyväksytään rahoitusnäkymien asettamissa rajoissa.". 12. Korvataan liite tämän päätöksen liitteessä olevalla tekstillä. 2 artikla Kumotaan päätös 91/341/ETY tämän päätöksen voimaantulopäivästä lukien. 3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä päätös on osoitettu kaikille jäsenvaltioille. Tehty ... Euroopan parlamentin puolesta Puheenjohtaja Neuvoston puolesta Puheenjohtaja (1) EYVL C 396, 19.12.1998, s. 13 ja EYVL C 247 E, 31.8.1999, s. 28. (2) EYVL C 138, 18.5.1999, s. 1. (3) Euroopan parlamentin lausunto annettu 15. huhtikuuta 1999 (EYVL C 219, 30.7.1999, s. 409), neuvoston yhteinen kanta vahvistettu 13. syyskuuta 1999 ja Euroopan parlamentin päätös tehty ... (ei vielä julkaistu virallisessa lehdessä). (4) EYVL L 33, 4.2.1997, s. 24. (5) EYVL L 187, 13.7.1991, s. 41. (6) EYVL C 172, 18.6.1999, s. 1. (7) EYVL L 356, 31.12.1977, s. 1, asetus sellaisena kuin se on viimeksi muutettuna asetuksella (EY, EHTY, Euratom) N:o 2729/98 (EYVL L 347, 23.12.1998, s. 3). (8) EYVL C 293, 12.11.1994, s. 9.. LIITE "LIITE 18 artiklan 1 kohdassa tarkoitettujen rahoituspuitteiden erittely >TAULUKON PAIKKA>" NEUVOSTON PERUSTELUT I JOHDANTO 1. Komissio toimitti 12. marraskuuta 1998 EY:n perustamissopimuksen 95 artiklaan (entiseen 100 a artiklaan) perustuvan ehdotuksen yhteisön tullitoimintaa koskevan toimintaohjelman ("Tulli 2000") hyväksymisestä 19 päivänä joulukuuta 1996 tehdyn päätöksen muuttamisesta(1). 2. Euroopan parlamentti antoi lausuntonsa 15. huhtikuuta 1999(2) ja talous- ja sosiaalikomitea 23. ja 24. maaliskuuta 1999(3). 3. Mainittujen lausuntojen pohjalta komissio toimitti 2. kesäkuuta 1999 muutetun ehdotuksen(4) perustamissopimuksen 250 artiklan 2 kohdan mukaisesti. 4. Neuvosto vahvisti 13. syyskuuta 1999 yhteisen kannan perustamissopimuksen 251 artiklan mukaisesti. II TAVOITE Komission ehdotuksen päätavoitteena on jatkaa vuonna 1996 tehdyn tullin toimintaohjelman toteuttamista koskevan, vuoden 2000 loppuun voimassa olevan päätöksen voimassaoloa 31. joulukuuta 2002 saakka. Lisäksi ehdotuksessa mennään pitemmälle, sillä siinä on tarkoitus sisällyttää yhteen oikeudelliseen välineeseen ja yhteen budjettikohtaan erilaisia toimia, jotka koskevat erityisesti tietokoneistamista, ammatillista koulutusta ja eräille kolmansille maille annettavaa teknistä tukea. III YHTEISEN KANNAN ERITTELY 1. Euroopan parlamentin tarkistus n:o 1 sisältyy päätökseen, jonka neuvosto teki 28. kesäkuuta 1999 menettelystä komissiolle siirrettyä täytäntöönpanovaltaa käytettäessä, ja erityisesti sen 7 artiklaan(5). 2. Euroopan parlamentin tarkistus n:o 2 on muunnetussa muodossa johdanto-osan 13 kappaleessa. 3. Neuvosto hyväksyi pääosin tarkistuksen n:o 3, joka sisältyy johdanto-osan 4 kappaleeseen. Neuvosto yhtyi kuitenkin komission lausuntoon, jonka mukaan säädöksessä ei tunnu soveliaalta korostaa passitusmenettelyjen tietokoneistamisen viivästymisen kestoa. 4. Johdanto-osan kappaleita koskevat tarkistukset n:o 4, 6, 7, 9 ja 10 on otettu kokonaisuudessaan yhteiseen kantaan. Tarkistus n:o 8, jota ei ollut otettu komission muutettuun ehdotukseen, on muunnettuna johdanto-osan 15 kappaleessa (katso jäljempänä 5 kohdassa olevat huomautukset). 5. Komitologiaa koskevien tarkistusten n:o 11 ja 18 osalta neuvosto hyväksyi uuden lähestymistavan, jossa erotetaan toisistaan yhtäältä tullipolitiikan strategioita koskevat kysymykset ja toisaalta toimintaohjelman toteuttamiseen liittyvät kysymykset. Komissio ja jäsenvaltiot määrittävät tullistrategian yhdessä tullipoliittisessa komiteassa, johon osallistuvat tullilaitosten pääjohtajat tai heidän varamiehensä. Tästä säädetään päätöksen 1 artiklaan lisättävässä uudessa 2 a kohdassa. Komissio toteuttaa ohjelman hallintokomitean avustuksella. Tästä säädetään lisätyllä uudella 16 b artiklalla. 6. Tarkistukset 12, 13, 14, 15, 16, 17 ja 19 on otettu kaikki kokonaisuudessaan neuvoston yhteiseen kantaan. 7. Tarkistuksen n:o 20 osalta, jossa käsitellään talousarvioon liittyviä kysymyksiä, neuvosto pääsi yhteisymmärrykseen kompromissiratkaisusta, jossa ohjelman toteuttamiseen varataan 135 miljoonan euron suuruiset määrärahat säädöksen liitteessä olevien menettelyjen ja erittelyn mukaisesti. 8. Lopuksi komission ehdotukseen verrattuna neuvosto lisäsi joitakin luonteeltaan teknisiä muutoksia. Nämä uudet säännökset koskevat seuraavia kohtia: - 1 artiklan 2 kohta: ohjelman nimeä muutetaan, ja siitä tulee "Tulli 2002" -ohjelma. - Uuden 13 a artiklan 2 kohta: on lisätty viittaus yhteisön tietokantoihin. - Uuden 14 a artiklan 1 kohdan 2 alakohta: uusissa säännöksissä käsitellään tiedonvaihtoon osallistuvien virkamiesten toimivaltuuksia. - 17 artikla: on muutettu jäsenvaltioiden ja komission esittämille selonteoille asetettuja määräaikoja. IV YHTEENVETO Neuvosto katsoo, että yhteinen kanta vastaa tavoitteita, jotka ovat yhteisön toimintaohjelman voimassaolon jatkaminen ja sen soveltamisalan laajentaminen tullialalla. Tällä uudella oikeudellisella välineellä on paitsi sallittava parhaillaan toteutettavien toimenpiteiden jatkaminen, myös kehitettävä eräitä erityisen merkittäviä toimia, kuten passitusjärjestelmien tietokoneistamista, joka on keskeinen tekijä petosten torjunnassa. Näiden tavoitteiden saavuttamiseksi neuvosto on hyväksynyt suurimman osan Euroopan parlamentin tarkistuksista. (1) EYVL C 396, 19.12.1998, s. 13. (2) EYVL C 219, 30.7.1999, s. 409. (3) EYVL C 138, 18.5.1999, s. 1. (4) EYVL C 247 E, 31.8.1999, s. 28. (5) EYVL L 184, 17.7.1999, s. 23.